Sotsiaaldemokraatide tegusad 100 päeva valitsuses
#000000
Sotsiaaldemokraatide osalusel loodud valitsusel on saanud täis 100 päeva, mis on möödunud kiirelt ja sihipäraselt. Oleme seisnud mitme põhimõttelise muutuse eest, et tagada inimeste väärikus, kindlustunne ja toimetulek. Kuid teha on veel väga palju.
#000001
Siseminister Lauri Läänemetsa võitluse tulemusel saavad päästjad, päästekorraldajad, politseinikud ja teised siseturvalisuse valdkonna töötajad oodatud palgatõusu, sest pelgalt tunnustus ja missioonitunne lauda ei kata. Senine palk ei taga meie päästjate ja nende perede toimetulekut, mistõttu töötab täna iga teine päästja kahel või koguni kolmel töökohal. Ikka oma une, pere ja tervise arvelt.
#000004
Uuest aastast tõuseb politseinike minimaalne palk 1849 euroni, ehk siis kõik politseinikud hakkavad saama vähemalt Eesti keskmist palka. Seekordne palgatõus on teistmoodi, sest:
#000006
Väga paljude inimeste mure on see, kuidas tasuda oma lähedase hooldekodukoha eest või mõtleb eakas, kuidas küll teha nii, et ta ei jääks oma lähedastele koormaks. Töö- ja terviseminister Peep Petersoni eestvõttel muutub uuest aastast hooldekodukoht abivajajatele keskmise pensioni eest kättesaadavaks ja perekond ei pea enam lähedase eest maksma juurde teist sama suurt osa. See on aastakümnete suurim ning vajalikuim reform sotsiaalvaldkonnas.
#000009
Peale rahalise kokkuhoiu saavad kümned tuhanded oma lähedase hooldusega tegelenud inimesed võimaluse jätkata või pöörduda tagasi oma erialase töö juurde, parandades nii oluliselt oma pere toimetulekut. Samuti võimaldab see leida varasemast rohkem aega endale ja oma lastele.
#000010
Kultuuriminister Piret Hartmani peamine prioriteet oli kultuuri- ja spordivaldkonna inimeste ning kultuuriasutuste toimetuleku tagamine. Uuest aastast tõuseb riiklike kultuuritöötajate miinimumpalk 1400 eurolt 1600 euroni ning lisaks sellele saavad kultuuriasutused 15 protsendi suuruse palgafondi tõusu, et võimaldada palgatõusu ka neile töötajatele, keda miinimumtasu tõus ei puuduta.
#000011
Uuest aastast saavad kõrgema kutsekvalifikatsiooniga treenerid ajalooliselt kõrge palgatõusu. Senisest aastaid paigal olnud 1020 euro suurusest palgast tõuseb viienda ja kõrgema kvalifikatsiooniga treenerite miinimumpalk 37 protsenti ehk 1400 euroni.
#000012
Ehkki loomesektor alles taastub koroonakriisi mõjudest, on energiakriis ja üldine elukalliduse tõus esile toonud uued vältimatud vajadused. Meie kultuuri- ja spordivaldkonna jätkusuutlikkuse tagamiseks suureneb riigipoolne põhirahastus 12,8 miljoni euro võrra. See puudutab nii kultuuriministeeriumi haldusala asutusi kui ka erasektoris tegutsevaid kultuuri- ja spordiorganisatsioone.
#000013
Juba peagi esitab kultuuriminister Piret Hartman valitsusele kultuuriranitsa programmi, mis võimaldaks iseäranis maakohtades elavatel põhikoolilastel külastada teatrietendusi, kino, muuseume või näitusi. Ühtlasi peame oluliseks huvihariduse toetuse tõusu, et lastel oleks võimalus osaleda huvihariduses olenemata lastevanemate rahakoti paksusest.
#000015
Eesti inimesed tahavad toetada kultuuri ja sporti. Selleks tuleb üle vaadata senine annetamisega seotud maksupoliitika, sest praegu ei võimalda see ettevõtetel toetada Eesti kultuuri- või spordiarengut soovitud määral.
#000016
Kolmas suur prioriteet on vabakutselise loovisikute toimetulek. Oluline on ette võtta palgaküsimus ja tagada loovisikute kindlustunne. Riik peab tagama vabakutselistele nii väärika palga kui ka ravikindlustuse. Ravikindlustus peab olema tagatud igale kultuuri- või spordivaldkonnas töötavale inimesele.
#000017
Samuti allkirjastas minister tegevuskava, millega on Eesti veekogude seisundi parandamiseks plaanis ette võtta 2300 tegevust, mida järgmisel viiel aastal hakkavad ellu viima riigiasutused, kohalikud omavalitsused, vee-ettevõtted, põllumajandustootjad jt tootmisettevõtted, maaparandussüsteemide omanikud, paisutajad, sadamad ja eraisikud. Investeeringuteks vajaminevast rahast ligi 685 miljonit eurot on olemas ning praegu otsitakse võimalusi puuduoleva 165 miljoni euro saamiseks.
#000020
Riigikogus võeti vastu eelnõu, mille eesmärk on toota Eestis 2030. aastaks sama palju rohelist elektrit, kui on aastane kogutarbimine. Majandus- ja kommunikatsiooniminister Riina Sikkuti eestvedamisel lahendame konkreetseid takistusi, mis on seni (mere)tuuleparkide ja teiste taastuvenergialahenduste rajamisel ees seisnud. Näiteks lubab eelnõu rajada maismaatuuleparke maardlatele. Samuti kaotame ära nn fantoomliitumised, et tuua juurde liitumisvõimekust neile arendajatele, kes seda päriselt vajavad.
#000023
Kriisid on tõestanud, et paremerakondade poolt jumaldatud Õhuke Riik ei suuda tagada inimestele kindlustunnet ja toimetulekut. Sotsiaaldemokraatide osalusel värskelt koostatud riigieelarve on oluline samm tugevama ja oma inimestest hoolivama Eesti suunas. Kuid olulised muutused ei sünni üleöö ega isegi 100 päevaga. Tugeva Eesti ehitamiseks vajame sinu toetust märtsis toimuvatel Riigikogu valimistel. Tule meiega!
#000027
MADIS KALLAS: ärme jää unistama kiirest ja mugavast ühistranspordist. Teeme selle ära!
JEVGENI OSSINOVSKI: Tänase tulubaaasiga ei ole võimalik pidada üleval sellist riiki, nagu soovivad sotsiaaldemokraadid
Erakonna venekeelse ühenduse konverents keskendus Ukraina sõjale, koolireformile ning palgalõhe vähendamisele
Riigikogu muudab haigushüvitise maksmise korra lapseootel naiste suhtes õiglaseks
#000028